Duckens Nazon — Wikipedya
Dat nesans:7 avril 1994
Lye nesans:Châtenay-Malabry
Relijyon : Mizilman
Duckens Moïse Nazon, ki fèt 7 avril 1994 nan Châtenay-Malabry, se yon foutbalè entènasyonal ayisyen. Li se yon atakan nan ekip Saint-Mirren FC. Li prete pa ekip Saint-Trond VV.
1.1 Nan klèb
Nan klèb[edite | modifye sous]
Yo ba li ti non jwèt (The Duck) ki vle di "kana" an lang anglè.
Li kòmanse jwe foutbòl nan ekip Vannes OC. Aprè kèk bon tan, li engaje li nan ekip FC Lorient nan mwa jiyè 2012. Li jwe 2012-2013 avèk U19 ekip Lorient FC. Li fè 16 gòl nan 12 match. Se sa ki fè li vin jwe nan CFA. Li menm make gòl fas a rezèv SM Caen yo.[1].
Nan mwa jiyè 2013, li pati nan Picardie kote li pote koulè ekip "US Roye" ki evolye nan CFA. Yon ane pase, toujou nan Picardie, li chwazi jwe nan klèb vwazen "Olympique Saint-Quentin" (CFA 2) chalanj. Li reyalize yon bon kòmansman ː 11 gòl nan 13 rankont nan premye pati sezon an.
Nazon te felisite pa plizyè klèb fransè. Li vin chwazi ale an 2015 pou li jwe nan Mayenne avèk Stade lavallois (Ligue 2). Li siyen premye kontra pwofesyonèl li.
Nan mwa jiyè 2016, li kòmanse tankou nouvo jwè nan ekip CD Tondela. Li vin ekate ekip la pou rezon maladi, ensifizans kadyak[2]. Byenke Duckens Nazon demanti, klèb la fòse li fè valiz li.
Nan mwa jiyè 2016, li oblije ale nan End, nan klèb Kerala Blasters FC. Aprè yon ane li ale nan Angletè nan Wolverhampton Wanderers FC, 16 out 2017 klèb la prete li nan ekip Conventry City e 26 janvye 2018 Wolverhampton Wanderers FC prete li ankò ak ekip Oldham Athletic e li fè pi bèl gòl nan chanpyona twazyèm divisyon anglè (League One) kont ekip Blackburn Rovers.
Nan mwa jiyè 2018, li kontinye karyè li an Bèljik. Li siyen avèk Saint-Trond VV klèb Jupeler Pro League. Klèb la prete li ak klèb Saint Mirren FC jou ki te 31 janvye 2019 la nan chanpyona "Scottish Premiership".[3]
↑ tabase.eu/football.match.lorient.caen.773514.fr.html « Lorient B 2-1 Caen B » Check |url= value (help). www.footballdatabase.eu. Retrieved 17 me 2014. .
↑ (franse) fr Rezo Nodwes (3 out 2016). « Duckens Nazon souffre d'insuffisance cardiaque, selon son nouveau club! ». www.rezonodwes.com. Retrieved 20 janvye 2019. .
↑ {{ « St Mirren: Duckens Nazon & Laurentiu Corbu sign for Paisley club ». British Broadcasting Corporation. 1 fevriye 2019. Retrieved 2 fevriye 2019. .
Duckens Nazon sou soccerway.com
Rekipere depi « https://ht.wikipedia.org/w/index.php?title=Duckens_Nazon&oldid=726770 »
Paj sa edite a 17:11, 5 avril 2019.